## Naputak o načinu odobravanja i korištenja financijskih kredita odnosno zajmova od strane javnih poduzeća i drugih pravnih osoba u državnom i pretežno, državnom vlasništvu i društvenih fondova

### NN 86/1993 (24.9.1993.), Naputak o načinu odobravanja i korištenja financijskih kredita odnosno zajmova od strane javnih poduzeća i drugih pravnih osoba u državnom i pretežno, državnom vlasništvu i društvenih fondova

# MINISTARSTVO FINANCIJA

Na temelju članka 3. Uredbe o mogućnosti korištenja kredita i zajmova
kod javnih poduzeća i drugih pravnih osoba u državnom i pretežno državnom
vlasništvu ("Narodne novine", br. 83/93), ministar financija
donosi

## NAPUTAK

### o načinu odobravanja i korištenja financijskih kredita odnosno zajmova od strane javnih poduzeća i drugih pravnih osoba u državnom i pretežno, državnom vlasništvu i društvenih fondova

I.

Javna poduzeća i druge pravne osobe u državnom ili u pretežno državnom
vlasništvu (u daljnjem tekstu: pravne osobe u državnom vlasništvu) i drušlveni
fondovi mogu plasirati slobodna novčana sredstva u vidu financijskih kredita
odnosno zajmova i uzimati financijske kredite i zajmove, na način i pod
uvjetima propisanim Uredbom o mogućnosti korištenja kredita i zajmova kod
javnih poduzeća i drugih pravnih osoba u državnom i pretežno državnom vlasništvu
i ovim naputkom.

Pravnom osobom u državnom vlasništvu razumijeva se i poduzeće ili druga
pravna osoba kod koje nije izvršena pretvorba društvenog kapitala ili je
Hrvatski fond za privatizaciju, Fond mirovinskog i invalidskog osiguranja
radnika Hrvatske i Fond mirovinskog i invalidskog osiguranja individualnih
poljoprivrednika Hrvatske većinski vlasnik u tom poduzeću odnosno pravnoj
osobi.

II.

Pravna osoba u državnom vlasništvu i društveni fond smiju davati financijske
kredite i zajmove pravnoj osobi u državnom vlasništvu, društvenom foikdu
i drugim pravnim osobama preko banaka kao kredite iIi zajmove koje odobravaju
banke u svoje ime i za njihov račun ili u ime i za račun tih pravnih osoba
i društvenih fondova.

Pravna osoba u državnom vlasništvu i društveni fond smiju uzimati financijske
kredite ili zajmove od pravne osobe u državnom vlasništvu ili društvenog
fonda i drugih pravnih osoba preko banaka koje ta sredstva plasiraju u
svoje ime, a za račurn druge pravne osobe ili u ime i za račun druge pravne
osobe.

Pod bankama iz stavka 1. i 2 ove točke razumijevaju se banke u kojima
pravne osobe u državnom vlasništvu i društveni fondovi imaju preko 50%,
vlasničkih udjeta.

III.

Ako pravna osoba u državnom vlasništvu i društveni fond izravno odobrava
zajmove drugoj pravnoj osobi u državnom vlasništvu iIi drustvenom fondu
to može činiti sanko posredstvom banke u kojoj pravne osobe u državnom
vlasništvu imaju preko 50% vlasničkih udjela.

Ako druga pravna osoba odobrava zajam izravno pravnoj osobi u državnom
vlasništvu ili društvenom fondu, može ga odobriti samo posredstvom banaka
iz stavka I. ove točke.

IV.

Barkka pkrtem koje se odobrava zajam ili obavlja druga bankovna usluga
može na ime provizije zaračkrnati najviše do 1% od iznosa odobrenog kredita
iIi zajma.

Zabranjuje se plaćanje bilo kakve druge provizije drugim pravnim i fizičkim
osobama, za usluge Iz prethodnog stavka.

V.

Radi provođenja kontrole korištenja zajmova, banka iz točke II. i III.
ovog naputka dužna je voditi evidenciju o odobrenim odnosno zaključenim
kreditima i zajmovima

VI.

Financijski krediti odnosno zajmovi čije je korištenje u tijeku, a odobreni
su prije stupanja na snagu Uredbe, u slučaju njihova prolongiranja nakon
dospijeća roka vračanja moraju se regulirati sukladno odredbama ovog naputka.

VII.

Odredbe ovog naputka ne primjenjuju se na zajmove koje odobravaju pžavne
osobe u državnom vlasništvu izravno ili putem sindikalnih podružnica svojim
djelatnicima, te na Republički fond mirovinskog i invalidskog osiguranja
radnika Hrvatske i Hrvatski zavod za zdravstveno osiguranje, ako koriste
ili odobravaju zajmove putem Tržišta novca i kratkoročnih vrijednosnica
dd Zagreb, kao i na društva za osiguranje i društva za reosiguranje u pretežno
državnom vlasništvu koja, sukladno Zakonu o osiguranju imovine i osoba,
mogu odobravati zajmove i uIagati slobodna novčana sredstva.

VIII.

Ovaj naputak stupa na snagu danom objave u "Narodnim novinama".

Klasa: 450-02/93-01/21

Urbroj: 513-11 /93-3

Zagreb, 17. rujna 1993.

Ministar financija

**dr. Zoran Jašić, v r.**

Naputak, NN 86/1993-1688
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)